LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 M. BALANDŽIO 15 D. ĮSAKYMO Nr. 179 „DĖL STATYBOS TECHNINIŲ REGLAMENTŲ STR 1.09.04:2002 „STATINIO PROJEKTO VYKDYMO PRIEŽIŪRA“ IR STR 1.09.05:2002 „STATINIO STATYBOS TECHNINĖ PRIEŽIŪRA“ PATVIRTINIMO“ PAKEITIMO

2010 m. rugsėjo 23 d. Nr. D1-801

Vilnius

Pakeičiu Lietuvos Respublikos aplinkos ministro 2002 m. balandžio 15 d. įsakymą Nr. 179 „Dėl statybos techninių reglamentų STR 1.09.04:2002 „Statinio projekto vykdymo priežiūra“ ir STR 1.09.05:2002 „Statinio statybos techninė priežiūra“ patvirtinimo“ (Žin., 2002, Nr. 43-1638; 2003, Nr. 62-2833; 2007, Nr. 112-4588; 2009, Nr. 133-5823):

1. Pakeičiu nurodytuoju įsakymu patvirtintą statybos techninį reglamentą STR 1.09.04:2002 „Statinio projekto vykdymo priežiūra“:

1.1. išdėstau 4.1 punktą taip:

„4.1. Lietuvos Respublikos statybos įstatymą (Žin., 1996, Nr. 62-788; 2001, Nr. 101-3597; 2002, Nr. 124-5625; 2006, Nr. 116-4402; 2009, Nr. 117-4993; 2010, Nr. 84-4401);“;

1.2. pripažįstu netekusiu galios 4.5 punktą;

1.3. išdėstau 4.6 punktą taip:

„4.6. statybos techninį reglamentą STR 1.02.06:2007 „Teisės eiti statybos techninės veiklos pagrindinių sričių vadovų pareigas įgijimo tvarkos ir teritorijų planavimo specialistų atestavimo tvarkos aprašas“ (Žin., 2007, Nr. 120-4945);“;

1.4. išdėstau 4.9 punktą taip:

„4.9. Lietuvos Respublikos aplinkos ministro 2005 m. liepos 11 d. įsakymą Nr. D1-341 „Dėl Architektų atestavimo tvarkos aprašo patvirtinimo“ (Žin., 2005, Nr. 93-3466; 2007, Nr. 121-4974);“;

1.5. pripažįstu netekusiu galios 4.10 punktą;

1.6. išdėstau 4.13 punktą taip:

„4.13. statybos techninį reglamentą STR 1.09.06:2009 „Statybos sustabdymas. Savavališkos statybos padarinių šalinimas (Žin., 2009, Nr. 115-4896);“;

1.7. išdėstau 5 punkto antrąją pastraipą taip:

„statinio projektas – normatyvinių statybos techninių dokumentų nustatytos sudėties dokumentų, kuriuose pateikiami statytojo sumanyto statinio sprendiniai (aiškinamoji dalis, projekto dalys, skaičiavimai, brėžiniai), skirtų statinio statybai įteisinti ir vykdyti, visuma;“;

1.8. pripažįstu netekusia galios 5 punkto trečiąją pastraipą;

1.9. išdėstau 9 punktą taip:

„9. Statinio projekto vykdymo priežiūrą (statybos metu), statinio projektuotojo pavedimu, atlieka statinio projekto rengėjas pagal statytojo (užsakovo) ir statinio projektuotojo pasirašytą statinio projekto vykdymo priežiūros sutartį.

Projektavimo darbų rangos sutartyje turi būti numatyta statinio projekto rengėjo prievolė atlikti statinio projekto vykdymo priežiūrą [4.1], nustatyta jos kaina ar kainos apskaičiavimo taisyklės, atsižvelgiant į statybos terminus, kurių sutarties šalys turi laikytis, sudarydamos statinio projekto vykdymo priežiūros sutartį.

Rengiant kapitalinio remonto aprašą, paprastojo remonto aprašą, griovimo aprašą, Statybos įstatymo nustatytais atvejais aprašo vykdymo priežiūra neprivaloma, tačiau galima pagal statytojo (užsakovo) ir aprašo rengėjo – projektuotojo pasirašytą aprašo vykdymo priežiūros sutartį.“;

1.10. išdėstau 15 punktą taip:

„15. Statinio projekto vykdymo priežiūros metu atliekami statinio projekto (statinio projekto dalių) keitimai įregistruojami statybos darbų žurnale [4.8].“;

1.11. išbraukiu 16 punkte skaičių „[4.5]“;

1.12. išdėstau 17 punktą taip:

„17. Statytojas (užsakovas) ir statinio projektuotojas, vadovaudamiesi Civiliniu kodeksu [4.3], įstatymais [4.1], [4.2] ir šiuo Reglamentu, statinio projekto vykdymo priežiūros sutartį (toliau – Sutartis) sudaro ir pasirašo iki statinio statybos ir/ar statinio griovimo pradžios [4.8].“;

1.13. išdėstau 24.4 punktą taip:

„24.4. tikrinti, ar statinys statomas ir/ar griaunamas laikantis statinio projekto sprendinių, ir apie tai įrašyti į statybos žurnalą;“;

1.14. išdėstau 24.5 punktą taip:

„24.5. organizuoti pastebėtų statinio projekto sprendinių klaidų taisymą;“;

1.15. išdėstau 24.7.3 punktą taip:

„24.7.3. statomas statinys neatitinka statybą leidžiančiame dokumente [4.1] nurodytų pagrindinių statinio rodiklių (bent vieno iš jų, išskyrus atvejį, kai dėl nelaikančiųjų konstrukcijų keitimo pasikeičia statinio bendrasis plotas arba jo dalys) ir statinio naudojimo paskirties reikalavimų;“;

1.16. išdėstau 24.9 punktą taip:

„24.9. dalyvauti statybos užbaigimo akto ar deklaracijos surašyme, jei pastatytas statinys atitinka statinio projekto sprendinius.“;

1.17. išdėstau 25.5 punktą taip:

„25.5. suderinus su statinio projekto vykdymo priežiūros vadovu, atlikti statinio projekto dalies sprendinių pakeitimus;“;

1.18. išdėstau 25.7.3 punktą taip:

„25.7.3. statomas statinys (statinio dalis) neatitinka statybą leidžiančiame dokumente [4.1] nurodytų pagrindinių statinio rodiklių (bent vieno iš jų, išskyrus atvejį, kai dėl nelaikančiųjų konstrukcijų keitimo pasikeičia statinio bendrasis plotas arba jo dalys) ir statinio naudojimo paskirties reikalavimų;“.

2. Pakeičiu nurodytuoju įsakymu patvirtintą statybos techninį reglamentą STR 1.09.05:2002 „Statinio statybos techninė priežiūra“:

2.1. išdėstau 2 punktą taip:

„2. Statinio statybos techninė priežiūra (toliau – Techninė priežiūra) yra statytojo (užsakovo) organizuota statinio statybos (griovimo) priežiūra (nuo statinio statybos pradžios iki statinio statybos užbaigimo akto surašymo), kurios tikslas – kontroliuoti, ar statinys statomas (griaunamas) pagal statinio projektą, statybos rangos sutarties (kai statyba vykdoma rangos būdu), įstatymų, kitų teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimus [4.1].“;

2.2. išdėstau 4.1 punktą taip:

„4.1. Lietuvos Respublikos statybos įstatymą (Žin., 1996, Nr. 62-788; 2001, Nr. 101-3597; 2010, Nr. 84-4401);“;

2.3. išdėstau 4.3 punktą taip:

„4.3. statybos techninį reglamentą STR 1.02.06:2007 „Teisės eiti statybos techninės veiklos pagrindinių sričių vadovų pareigas įgijimo tvarkos ir teritorijų planavimo specialistų atestavimo tvarkos aprašas“ (Žin., 2007, Nr. 120-4945);“;

2.4. pripažįstu netekusiais galios 4.4, 4.5, 4.7, 4.11, 4.14, 4.15, 4.16 ir 5 punktus;

2.5. įrašau 12 punkte vietoj skaičiaus „[8]“ skaičių „[4.8]“;

2.6. išbraukiu 14 punkte skaičių „[4.15]“;

2.7. išbraukiu 15 punkte skaičių „[4.15]“;

2.8. išdėstau 17 punktą taip:

„17. Statinio statybos techninio prižiūrėtojo veikla vykdoma pagal jo ir statytojo (užsakovo) sutartį. Ji prasideda sudarius Techninės priežiūros sutartį (arba paskyrus statinio statybos techninį prižiūrėtoją įsakymu ar kitu tvarkomuoju dokumentu, nustatytu įmonės įstatuose) šio reglamento VII skyriaus nustatyta tvarka ir tęsiasi iki statinio statybos užbaigimo akto ar deklaracijos surašymo.“;

2.9. išbraukiu 18.1 punkte skaičių „[4.12]“;

2.10. išdėstau 18.5 punktą taip:

„18.5. kartu su rangovu rengti dokumentus statinio statybos užbaigimui įteisinti;“;

2.11. išdėstau 33.1 punktą taip:

„33.1. prieš statybos pradžią nustatyta tvarka gauna statybą leidžiantį dokumentą (statiniui statyti, rekonstruoti, remontuoti (griauti) ar atlikti nekilnojamosios kultūros paveldo vertybės tvarkymo statybos darbus) [4.1];“;

2.12. pripažįstu netekusiu galios 33.2 punktą;

2.13. išdėstau 33.7 punktą taip:

„33.7. parengia nustatyta tvarka (kartu su statinio statybos vadovu) paraiškas dėl prisijungimo sąlygų laikiniems (statybos laikotarpiui) statiniams už statybvietės ribų įrengti (laikiniems pastatams, keliams, įvažiavimams, išvažiavimams, apvažiavimams, kėlimo kranams ir pan., jei tos sąlygos nebuvo nustatytos iki statinio projekto rengimo) ir kontroliuoja jų vykdymą;“;

2.14. išdėstau 33.8 punktą taip:

„33.8. parengia (kartu su statinio statybos vadovu) paraišką dėl prisijungimo sąlygų statybos laikotarpiui energijai, vandeniui tiekti, ryšių paslaugoms tenkinti ir pan. (jei tos sąlygos nebuvo nustatytos iki statinio projekto rengimo) ir kontroliuoja jų vykdymą;“;

2.15. išdėstau 33.9 punktą taip:

„33.9. tikrina per visą statinio statybos laiką, kad statinys būtų statomas pagal statinio projektą, laikantis įstatymų, kitų teisės aktų, normatyvinių statybos techninių dokumentų, normatyvinių statinio saugos ir paskirties dokumentų, prisijungimo sąlygų, statybą leidžiančio dokumento reikalavimų, laiku būtų atliekami reikalingi matavimai ir bandymai;“;

2.16. išbraukiu 33.10 punkte skaičių „[4.12]“;

2.17. išdėstau 33.11 punktą taip:

„33.11. kontroliuoja statybą (griovimą) leidžiančio dokumento, statinio projekto, prisijungimo sąlygų (tarp jų ir prisijungimo sąlygų statybos laikotarpiui) galiojimo terminus, informuoja statytoją (užsakovą) apie jų pratęsimo (pakeitimo) būtinumą ir, jam pavedus, – tuo rūpinasi;“;

2.18. išbraukiu 33.12 punkte skaičių „[12]“ ir vietoj skaičiaus „[4.13]“ įrašau skaičių „[4.12]“;

2.19. išbraukiu 33.13 punkte skaičių „[4.12]“;

2.20. išbraukiu 33.15 punkte skaičių „[4.12]“;

2.21. pripažįstu netekusiu galios 33.18 punktą;

2.22. įrašau 33.25 punkte vietoj skaičiaus „[4.16]“ skaičių „[4.18]“;

2.23. išdėstau 33.27 punktą taip:

„33.27. neleidžia naudoti statinį arba jo dalį iki statybos užbaigimo akto/deklaracijos surašymo, įspėja apie tai statytoją (užsakovą) raštu ir prireikus informuoja viešojo administravimo subjektą, atliekantį statybos valstybinę priežiūrą;“;

2.24. išbraukiu 33.29 punkte skaičius „[4.15]“ ir „[4.16]“;

2.25. papildau nauju 33.31 punktu ir išdėstau jį taip:

„33.31. kartu su rangovu rengia dokumentus, reikalingus statybai užbaigti.“;

2.26. papildau nauju 35.5 punktu ir išdėstau jį taip:

„35.5. kartu su rangovu rengti dokumentus, reikalingus statybos užbaigimui įteisinti.“;

2.27. išdėstau 40 punktą taip:

„40. Statinio statybos techninio prižiūrėtojo (bendrosios statinio statybos techninės priežiūros vadovo) bei specialiosios statinio statybos techninės priežiūros vadovo kvalifikacinius reikalavimus nustato statybos techninis reglamentas STR 1.02.06:2007 [4.3].“

3. Nustatau, kad šis įsakymas įsigalioja 2010 m. spalio 1 d.

Aplinkos ministras	Gediminas Kazlauskas

_________________